b'\n_START_ARTICLE_\nDaniel Charles Spry\n_START_SECTION_\n\xc5\xbdivljenjepis\n_START_PARAGRAPH_\nLeta 1943 je Spry poveljeval 1. bataljonu Kraljevega kanadskega polka (The Royal Canadian Regiment) in nato 1. kanadski pehotni brigadi (1st Canadian Infantry Brigade). Naslednje leto je postal poveljnik 12. kanadske pehotne brigade (12th Canadian Infantry Brigade) in 3. kanadske divizije (3rd Canadian Division), kateri je poveljeval do konca porenski kampanji. Poveljnik 2. kanadskega korpusa (II Canadian Corps), Guy Simonds, je bil nezadovoljen s Spryjevim poveljstvom v bitkah v okolici Moylanda, jugovzhodno od Kleveja in poznej\xc5\xa1ih v okolici Hochwalda, reko\xc4\x8d\xc2\xa0\xc2\xbbda nima hitrega takti\xc4\x8dnega dojemanja in mo\xc4\x8dnega nagona ... v kriznih takti\xc4\x8dnih situacijah\xc2\xab. Prav tako pa je bil Spyr nezadovoljen s Simondsom in Crerarjem, za katera je dejal, da ne popolnoma dojemata situacije na\xc2\xa0\xc2\xbbostrem delu bitke\xc2\xab. Simonds je zahteval, da Spry mora zapustiti vojsko, medtem ko je bil Crerar milej\xc5\xa1i in je predlagal, da je Spry preme\xc5\xa1\xc4\x8den h Kanadskim nadomestnim enotam v Veliki Britaniji. Tako je bil Spyr po koncu operacije Blockbuster razre\xc5\xa1en poveljstva 3. divizije in bil poslan v Veliko Britanijo, kjer je prevzel poveljstvo Kanadskih nadomestnih enot (Canadian Reinforcement Units)._NEWLINE_Po vojni je bil leta 1946 imenovan za namestnik na\xc4\x8delnika General\xc5\xa1taba Kanadske kopenske vojske, a se je nato upokojil \xc5\xa1e isto leto._NEWLINE_Po njem so poimenovali Pokal generalmajorja D. C. Spryja (The Major-General D.C. Spry Trophy), vsakoletno tekmovanje v manj\xc5\xa1ih oro\xc5\xbejih Kraljevega kanadskega polka.'